CELEX: 62022CN0262
Language: lv
Date: 2022-04-18 00:00:00
Title: Lieta C-262/22 P: Apelācijas sūdzība, ko 2022. gada 18. aprīlī QI, QJ, QL, QM, QN, QP, QQ, QT, QU, QW, QX iesniedza par Vispārējās tiesas (trešā palāta) 2022. gada 9. februāra spriedumu lietā T-868/16 QI u.c./Komisija un ECB

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/20
            
         
      Apelācijas sūdzība, ko 2022. gada 18. aprīlī QI, QJ, QL, QM, QN, QP, QQ, QT, QU, QW, QX iesniedza par Vispārējās tiesas (trešā palāta) 2022. gada 9. februāra spriedumu lietā T-868/16 QI u.c./Komisija un ECB
      (Lieta C-262/22 P)
      (2022/C 244/25)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzēji: QI, QJ, QL, QM, QN, QP, QQ, QT, QU, QW, QX (pārstāvji: S. Pappas, A. Pappas, avocats)
      
         Pārējie lietas dalībnieki: Eiropas Komisija, Eiropas Centrālā banka, Eiropas Savienības Padome, Eiropadome, QK, QO, QR, QS, QV
      
         Prasījumi
      
      Apelācijas sūdzības iesniedzēju prasījumi Tiesai ir šādi:
      
                  —
               
               
                  atcelt pārsūdzēto spriedumu;
               
            
                  —
               
               
                  nodot lietu atpakaļ izskatīšanai Vispārējā tiesā;
               
            
                  —
               
               
                  piespriest atbildētājiem segt pašiem savus tiesāšanās izdevumus, kā arī atlīdzināt apelācijas sūdzības iesniedzēju tiesāšanās izdevumus šajā tiesvedībā.
               
            
         Pamati un galvenie argumenti
      
      Šajā apelācijas sūdzībā tās iesniedzēji lūdz Tiesu pārskatīt un atcelt pārsūdzēto spriedumu divu iemeslu dēļ:
      
                  —
               
               
                  pirmkārt, tāpēc, ka Vispārējā tiesa esot nepienācīgi izvērtējusi trešo prasības pieteikumā izvirzīto prettiesiskuma pamatu, kurā apgalvots pietiekami nopietns Hartas 17. panta 1. punktā garantēto tiesību uz īpašumu pārkāpums. Savukārt šīs nepienācīgās izvērtēšanas rezultātā esot nepareizi piemērotas un pārkāptas apelācijas sūdzības iesniedzēju tiesības uz īpašumu.
               
            
                  —
               
               
                  otrkārt, tāpēc, ka Vispārējā tiesa esot pārkāpusi samērīguma principu.